CELEX: E2016P0015
Language: da
Date: 2016-09-27 00:00:00
Title: Anmodning om en rådgivende udtalelse fra EFTA-Domstolen indgivet af Borgarting lagmannsrett den 27. september 2016 i sagen Yara International ASA mod den norske regering, ved finansministeriet (Sag E-15/16)

20.4.2017   
            
            
               DA
            
            
               Den Europæiske Unions Tidende
            
            
               C 123/8
            
         Anmodning om en rådgivende udtalelse fra EFTA-Domstolen indgivet af Borgarting lagmannsrett den 27. september 2016 i sagen Yara International ASA mod den norske regering, ved finansministeriet
   (Sag E-15/16)
   (2017/C 123/09)
   Borgarting lagmannsrett har ved skrivelse af 27. september 2016, der indgik til EFTA-Domstolens justitskontor 4. oktober 2016, anmodet EFTA-Domstolen om en rådgivende udtalelse om nedenstående spørgsmål i sagen Yara International ASA mod den norske regering ved finansministeriet:
   Er det foreneligt med artikel 31 og 34 i EØS-aftalen, at nationale bestemmelser om interne koncernbidrag, såsom bestemmelserne i den norske skattelov — hvorefter bidraget nedsætter overdragerens skattepligtige indkomst, og dette bidrag indgår i modtagerens skattepligtige indkomst, uanset om modtageren har skattemæssigt underskud eller overskud — indeholder den betingelse, at såvel overdrageren som modtageren er skattepligtige i den relevante EØS-stat, eller skal EØS-reglerne fortolkes således, at der under visse omstændigheder skal indrømmes en undtagelse fra kravet om skattepligt i Riget?